Diari Oficial de la Generalitat Valenciana


Sumari del DOGV 3955, del 08-03-2001 (2001/1744)

ORDRE de 21 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, de l'immoble de 10.072 m² de superfície i de l'edifici construït sobre aquest, que ocupa 1.844 m² situat en el polígon 31 Vessador, avinguda de la Constitució s/n, d'Onil (Alacant), destinat a centre d'ensenyament secundari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1744


Data del document
:   21-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Onil
    * cultura regional
    * propietat immobiliària

ORDRE de 21 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, de l'immoble de 10.072 m² de superfície i de l'edifici construït sobre aquest, que ocupa 1.844 m² situat en el polígon 31 Vessador, avinguda de la Constitució s/n, d'Onil (Alacant), destinat a centre d'ensenyament secundari. [2001/X1744]
  
Mitjançant escriptura pública d'acceptació de cessió gratuïta atorgada davant el notari de València el senyor Francisco Badia Gasco, el número 201 del seu protocol, el dia 30 de gener de 2001 la Generalitat Valenciana va adquirir el dret de propietat sobre l'immoble de 10.072 m² de superfície i l'edifici construït sobre aquest, que ocupa 1.844 m² , situat em el polígon 31 Vessador, avinguda de la Constitució s/n, d'Onil (Alacant), i que consta en l'Inventari General de Béns i Drets de la Generalitat Valenciana amb el codi A01/03/096/0004 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ser destinat a centre d'ensenyament secundari.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, l'immoble de 10.072 m² de superfície i l'edifici construït sobre aquest, que ocupa 1.844 m² , situat en el polígon 31 Vessador, avinguda de la Constitució s/n, d'Onil (Alacant), destinat a centre d'ensenyament secundari, que consta en l'Inventari General de Béns i Drets de la Generalitat Valenciana amb el codi A02/03/096/0004 i que confronta: nord, resta de la finca matriu; sud, camí del Pla; est, Francisco Rico Sempere; i oest, resta de la finca matriu.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 21 de febrer de 2001
  
El conseller d'Economia, Hisenda i Ocupació,